# Dimmu Borgir

### от Уикипедия, свободната енциклопедия

Dimmu Borgir

Dimmu Borgir е норвежка блек метъл група. Оригинално името на групата идва от исландски език и може да бъде преведено като “Мрачният замък”.

Забележка: Вариантите на превода са много, тъй като има нюанси и в двете думи. "Dimmu" – мрачен, мъглив, разсъмващ. "Borgir" – замък, крепост, палат, дворец, цитадела.

## [редактиране] Биография

  Основна статия: Биография на Dimmu Borgir

Основателите на Dimmu Borgir са Шаграт (Shagrath), Силеноз (Silenoz) и Тьодалв (Tjodalv). Началото на групата е поставено през 1993 г., когато тримата се събират под общата идея за продължаване музикалните традиции на хеви и блек метъла от 80-те години на 20 в. Скоро след създаването си, към тях се присъединява клавириста Стиан Аарстад (Stian Aarstad), а в началото на следващата (1994) година и басиста Бринярд Тристан (Brynjard Tristan), окончатално оформящи ранното звучене на групата.

Дебютният албум на Dimmu Borgir, „За всички времена“ — For All Tid, излиза в края на 1994 г. В него групата експериментира с промяна на традиционните роли на музикантите. Във вторият албум на групата, „Буреносен порив“ — Stormblåst, групата се връща към типичните за всеки инструменти. Прави впечатление увеличаването на скоростта на музиката, без да се губи от оригиналния звук, характерна за ранния период. Това е и последният албум, в който текстовете на песните са на норвежки.

Промяната на текстовте от норвежки, на английски език бележи период на значителни изменения в състава, музикалното звучене и дори промяна в издателите. През 1996 излиза записът „Пътят на дявола“ — Devil's Path [EP]. Нагаш (Nagash) от Troll и The Kovenant, заема място на Бриянд Тристан зад бас китарата, а Стиан Аарстанд временно напуска групата за да отслужи в норвежката армия.

Следващият албум, Enthrone Darkness Triumphant, е огромен успех за групата. Стиан Аарстанд окончателно напуска след издаването на албума. Сменен е и издателя — Dimmu Borgir се издават по това време от сравнително популярните — Nuclear Blast.

След записите на Enthrone Darkness Triumphant, групата решава да привлече Астенну (Astennu). Отхвърлянето на Стиан Аарстанд се превръща в проблем, тъй като след издаването на албума следват сериозни концертни изяви. За момента на изпълненията на живо е привлечена Кимбърли Гос (Kimberly Goss) от Therion, Ancient и Sinergy, като сесиен киибордист. По-късно мястото зад клавирите, окончателно се заема от Мустис (Mustis), който придава изключително мрачно звучене на повечето от изпълненията.

Компилацията Godless Savage Garden, издадена през 1998 г. е номинирана за норвежкия аналог на наградите Грами — Spellemannsprisen, но не успява да спечели.

Puritanical Euphoric Misanthropia (2001)

Следващите албуми „Свръхестествени черни измерения“ — Spiritual Black Dimensions, и Puritanical Euphoric Misanthropia са посрещнати доста критично, но и двата се достатъчно сложни и екстремни. Признанието от страна на публиката личи от спечелването на норвежката награда — Spellemannsprisen, в категория метъл, за Puritanical Euphoric Misanthropia . Групата експериментира с различни музиканти, като Симен Хестнес (Simen Hestnæs aka I.C.S. Vortex) от Bokrnagar и Ник Бaркър (Nick Barker), бивш барабанист на Cradle Of Filth. Междувременно правят и съвместен албум с групата Old Man's Child, наречен „Синовете на Сатаната се събират за атака“ — Sons of Satan Gather for Attack.

Както Puritanical Euphoric Misanthropia, така и следващия албум Death Cult Armageddon са записани с участието на симфоничните оркестри, съответно на Гьотеборг и Прага. Към турнето на Death Cult Armageddon, се включва и концертно участие в Ozzfest, което ги прави първата блек метъл група, свирила на този фестивал. С Death Cult Armageddon, Dimmu Borgir отново печелят наградата в категорията за най-добра метъл група на норвежките награди Грами.

През 2005 г. преиздават албума си Stormblåst. Той е изцяло презаписан, като участие в записите взимат само Шаграт, Силеноз и Мустис, а Hellhammer от Mayhem е поканен като сесиен музикант.

## [редактиране] Дискография

Официални албуми:

- Inn I Evighetens Mørke [EP] - (1994)
- For All Tid - (1994) (Ремастериран 1997)
- Stormblåst - (1996) ( Преиздаден 2005)
- Devil's Path [EP] - (1996)
- Enthrone Darkness Triumphant - (1997) (Преиздаден 2002)
- Spiritual Black Dimensions - (1999) (Преиздаден 2004)
- Puritanical Euphoric Misanthropia - (2001)
- Death Cult Armageddon - (2003)
- Stormblåst re-recorded - (2005)

Концертни записи и компилации:

- Godless Savage Garden [Компилация] - (1998)
- Alive in Torment [Live] - (2001)
- World Misanthropy [DVD/VHS] - (2002)
- World Misanthropy [Live] - (2002)
- Sons of Satan Gather for Attack [Сплит с Old Man's Child] - (1999) (Преиздаден 2004)

## [редактиране] Състав

Текущи членове:
Shagrat (Stian Thoresen) Вокали (1993-) | Silenoz (Sven Atle Kopperud) Китара (1993-) | Galder (Thomas Rune Andersen) Китара (2001-) | ICS Vortex (Simen Hæstnes) Бас-китара, Вокали (2000-) | Mustis (Øyvind Mustaparta) Кииборд (1998-)
Бивши членове:
Astennu Китара (1997-1999) | Brynjard Tristan Бас-китара (1994-1996) | Nagash Бас-китара (1996-1999) | Tjodalv Барабани (1993-1999) | Nicholas Howard Barker Барабани (1999-2004) | Stian Aarstad Кииборд (1993-1997)
Сесийни музиканти:
Kimberly Goss Кииборд | Reno Killerich Барабани | Tony Laureano Барабани | Hellhammer Барабани

## [редактиране] Сходни значения или мотив за името

Dimmuborgir е и област в Исландия, където се разполагат множество пещери и скални формации. Счита се, че произхода на образуванията е вулканичен, като последствие от оттеглянето на потоци лава. Една от най-известните пещеристи формации е "Църквата" (на исландски Kirkjan) – висок свод, наподобяващ готически стил.

## [редактиране] Външни връзки

- Dimmu Borgir – Официална страница
- Dimmu Borgir – Текстове на песни

Взето от „http://bg.wikipedia.org../../../d/i/m/Dimmu_Borgir_e22e.html“.

Категории: Метъл групи | Норвегия

##### Views

- Статия
- Беседа
- Текуща версия

##### Търсене

##### На други езици

- Bosanski
- Česky
- Dansk
- Deutsch
- English
- Español
- Suomi
- Français
- עברית
- Íslenska
- Italiano
- 日本語
- Lietuvių
- Nederlands
- ‪Norsk (bokmål)‬
- Polski
- Português
- Русский
- Simple English
- Slovenčina
- Српски / Srpski
- Svenska
- ไทย